《复次前韵述怀寄前人二首 其一》
元代·叶颙

匕尺长躯卧老槎，白云飞处是吾家。虚窗竹影侵琴榻，石鼎茶香袭帽纱。

北阙无书难献策，东门有地易栽瓜。秋风半世空山梦，惊醒池塘月夜蛙。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。